Povjerenstvo za provedbu javnog natječaja za prijam u službu
KLASA: 112-02/26-01/5
URBROJ: 2196-1-1-26-3
Vukovar, 30. rujna 2026.
Sukladno odredbama članka 20.-22. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" br. 86/08., 61/11., 4/18., 96/18., 112/19., 17/25.), Povjerenstvo za provedbu javnog natječaja za prijam u službu daje sljedeću

OBAVIJEST I UPUTU

kandidatima/kandidatkinjama u postupku prijave na javni natječaj
I. OBJAVA NATJEČAJA
Pročelnica Upravnog odjela za opće poslove i ured gradonačelnika Grada Vukovara raspisala je Javni natječaj za prijam u službu na radno mjesto vozač na neodređeno vrijeme – 1 izvršitelj/ica (u daljnjem tekstu: Natječaj).

Natječaj je objavljen u Narodnim novinama broj 111, dana 30. rujna 2026. i na službenoj internetskoj stranici Grada Vukovara.
Rok za podnošenje prijava traje zaključno do 8. listopada 2026. 
II. OPIS POSLOVA I PODACI O PLAĆI

Opis poslova radnog mjesta:

· obavlja poslove vozača gradonačelnika, zamjenika gradonačelnika i po potrebi i druge osobe po nalogu gradonačelnika,
· brine o redovnom održavanju čistoće i ispravnosti vozila,
· radi evidenciju obavljene vožnje, 
· obavlja i druge srodne poslove po nalogu gradonačelnika i pročelnika Upravnog odjela.
Podaci o plaći

Koeficijent složenosti poslova radnog mjesta je 1,415 uz osnovicu za izračun plaće u iznosu od 1.002,01 EUR bruto. Plaću čini umnožak koeficijenta složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža.

III. PROVEDBA POSTUPKA I NAČIN TESTIRANJA 

1. Natječaj provodi Povjerenstvo za provedbu javnog natječaja, koje obavlja sljedeće poslove:
· utvrđuje koje su prijave na natječaj pravodobne i potpune,

· utvrđuje listu kandidata prijavljenih na javni natječaj koji ispunjavaju formalne uvjete propisane javnim natječajem,

· kandidate s liste poziva na prethodnu provjeru znanja i sposobnosti,

· provodi postupak provjere znanja i sposobnosti,

· podnosi izvješće o provedenom postupku, uz koje prilaže rang-listu kandidata, s obzirom na rezultate provedene provjere znanja i sposobnosti.

2. Prijave kandidata koji se ne upućuju u daljnji postupak. Ukoliko je prijava na natječaj nepravodobna (podnesena nakon isteka roka za podnošenje prijave neposredno ili nepreporučeno putem pošte) i/ili nepotpuna (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na Javni natječaj. Protiv obavijesti osoba nema pravo podnošenja pravnog lijeka.

3. Provjera znanja i sposobnosti kandidata/kinja. Prethodnoj provjeri znanja i sposobnosti kandidata/kinja mogu pristupiti samo kandidati/kinje koji/e ispunjavaju formalne uvjete iz natječaja.
Navedeni kandidati/kinje bit će pozvani/e na testiranje. Za kandidata/kinju koji/a ne pristupi testiranju smatrat će se da je povukao/la prijavu na natječaj.

Prethodna provjera znanja i sposobnosti kandidata/kinja obavlja se putem pisanog testiranja i intervjua, a po potrebi i putem provjere praktičnog rada na određenim poslovima.

IV. PRAVILA PROVJERE ZNANJA I SPOSOBNOSTI
1. Po dolasku na provjeru znanja od kandidata/kinja će biti zatraženo predočenje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na natječaj za radno mjesto za koje se obavlja provjera znanja, neće moći pristupiti provjeri znanja.

2. Za kandidata/kinju koji/a ne pristupi provjeri znanja smatrat će se da je povukao/la prijavu na natječaj.

3. Pisana provjera traje 60 minuta (pisani dio).

4. Po utvrđivanju identiteta, kandidatima/kinjama će biti podijeljen test za pisanu provjeru znanja.
5. Kandidati/kinje su dužni/e pridržavati se utvrđenog vremena i rasporeda provjere znanja.

6. Za vrijeme provjere znanja i sposobnosti u prostoriji nije dopušteno:

· koristiti se bilo kakvom literaturom odnosno bilješkama,

· koristiti mobitel ili druga komunikacijska sredstva,

· napuštati prostoriju u kojoj se odvija provjera znanja i sposobnosti,

· razgovarati s ostalim kandidatima/kinjama odnosno na bilo koji način remetiti koncentraciju kandidata/kinja.

7. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na natječaj.

8. Za svaki dio provjere znanja i sposobnosti dodjeljuje se maksimalno 10 bodova (pisana provjera i intervju). 
9. Smatra se da su kandidati/kinje uspješno položili/e pisano testiranje ako su ostvarili najmanje 50% bodova na pisanom testiranju.

10. Kandidati/kinje koji/e su uspješno položili/e pisani test Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Upravnom odjelu.
11. Nakon provedene provjere znanja Povjerenstvo utvrđuje Rang listu kandidata/kinja prema ukupnom broju bodova ostvarenih na pisanom testiranju i razgovoru,

12. Povjerenstvo izrađuje i uz ranije utvrđenu Rang-listu kandidata/kinja podnosi pročelniku Izvješće o provedenom postupku provjere znanja i sposobnosti, a koje Izvješće potpisuju svi članovi.

13. Pročelnik donosi rješenje o prijmu u službu izabranog kandidata/kinje. Rješenje o prijmu u službu izabranog kandidata dostavlja se javnom objavom na mrežnim stranicama Grada Vukovara. Dostava rješenja svim kandidatima smatra se obavljenom istekom osmog dana od dana objave rješenja na mrežnim stranicama Grada Vukovara. Protiv rješenja o prijmu u službu kandidat koji nije primljen u službu može izjaviti žalbu gradonačelniku Grada Vukovara u roku 15 dana od dana dostave rješenja. 

14. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti mora dostaviti uvjerenje o zdravstvenoj sposobnosti u roku od 8 dana, a prije donošenja rješenja o prijmu u službu.

15. Poziv za provjeru znanja i sposobnosti bit će objavljen na službenoj internetskoj stranici i oglasnoj ploči Grada Vukovara najmanje pet (5) dana prije testiranja.

V. PODRUČJE TESTIRANJA
a) Pisano testiranje sastoji se od
· provjere poznavanja osnova djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara.

b) Intervju s Povjerenstvom za provedbu natječaja
Intervju se provodi samo s kandidatima/kinjama koji su ostvarili najmanje 50% bodova na pisanom testiranju.
PRAVNI IZVORI ZA PRIPREMANJE KANDIDATA ZA TESTIRANJE

a) Statut Grada Vukovara (''Službeni  vjesnik'' Grada Vukovara broj 4/09, 7/11, 4/12, 7/13, 7/15, 1/18, 2/18-pročišćeni tekst, 7/19 Odluka Ustavnog suda Republike Hrvatske, 3/20, 3/21, 15/22 i 15/25).
VI. DODATNE UPUTE I INFORMACIJE

Od dana objave Javnog natječaja u Narodnim novinama i na službenoj internetskoj stranici Grada Vukovara počinje teći rok od 8 dana za podnošenje prijava na natječaj. Stoga je posljednji dan za podnošenje prijava na natječaj, predajom pošti (preporučeno) ili neposredno u pisarnicu Grada zaključno s danom 8. listopada 2026.
Vrijeme održavanja prethodne provjere znanja i sposobnosti kandidata bit će objavljeno na ovoj internetskoj stranici Grada Vukovara, najkasnije 5 dana prije održavanje provjere.

Molimo podnositelje da prijavi prilože sve isprave naznačene u natječaju - manjak samo jedne isprave automatski isključuje podnositelja/icu iz statusa kandidata/kinje. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do dana isteka natječajnog roka. Nema mogućnosti nakon isteka roka za prijavu na natječaj dopuniti prijavu naknadnom dokumentacijom, bez obzira na razloge.

Kandidat/kinja može tijekom postupka prijave na natječaj pisanim putem povući prijavu.

Povjerenstvo za provedbu javnog natječaja
2
PAGE  
3

